सामग्री: विविध क्षेत्रातील मान्यवरांनाही या कार्यक्रमाचं आमंत्रण दिलं गेलं. पण या सगळ्या उत्सवी वातावरणापासून नरेंद्र मोदींच्या पत्नी जसोदाबेन या मात्र दूर राहिल्या आणि अलिप्तही...

जसोदाबेन आणि त्यांच्या कुटुंबीयांना शपथविधीचं आमंत्रण नव्हतं आणि त्यांनी टीव्हीवरही हा कार्यक्रम पाहिला नाही. बीबीसी गुजरातीनं जसोदाबेन यांच्याशी संवाद साधण्याचा प्रयत्न केला. तेव्हा त्यांच्या भावाने सांगितलं की त्या सुरत महानगरपालिकेनं शाळकरी मुलींसाठी आयोजित केलेल्या एका कार्यक्रमासाठी गेल्या होत्या. 

YouTube पोस्ट समाप्त, 1

जसोदाबेन यांचे बंधू अशोक मोदी यांनी बीबीसी गुजरातीशी बोलताना सांगितलं, की आम्हाला शपथविधीचं आमंत्रण आलेलं नाहीये. सध्या आम्ही सुरतमध्ये एका कार्यक्रमासाठी आलो आहोत. संध्याकाळी आम्ही प्रवासात असू. त्यामुळं टीव्हीवरही आम्हाला शपथविधी पाहता येणार नाही. 

टीव्हीपासून दूरही झाल्या नव्हत्या जसोदाबेन...

घरात टीव्ही पाहताना जसोदाबेन

26 मे 2014 ला नरेंद्र मोदींनी पहिल्यांदा पंतप्रधानपदाची शपथ घेतली होती. देश-परदेशातून चार हजार पाहुणे मोदींच्या शपथविधी कार्यक्रमाला उपस्थित होते. मात्र मोदींच्या कुटुंबातील कोणतीही व्यक्ती या सोहळ्याला हजर राहिली नव्हती. मोदींचे चार भाऊ सोमभाई, अमृतभाई, प्रल्हादभाई, पंकजभाई त्याचप्रमाणे त्यांची बहीण वसंतीबेन, आई हिराबा मोदींच्या शपथविधीला हजर राहिले नव्हते. 

अहमदाबादपासून काही अंतरावर असलेल्या उंझा गावात जसोदाबेनही टीव्हीवरच मोदींचा शपथविधी पाहत होत्या. त्या पूर्णवेळ टीव्हीपासून दूर झाल्या नव्हत्या. त्या कोणाशीही बोलत नव्हत्या. नातेवाइकांनाही या दिवशी त्यांनी लांब ठेवलं होतं. लोकांच्या प्रश्नांना टाळण्यासाठी जसोदाबेन एका खोलीतच बसून राहिल्या होत्या, असं बीबीसी गुजरातीचे संपादक अंकुर जैन यांनी सांगितलं. त्यावेळी अंकुर उंझा गावात जसोदाबेन यांची प्रतिक्रिया घेण्यासाठी गेले होते.  

जसोदाबेन यांना दिल्लीला येण्याचं आमंत्रणही मिळालं नाही आणि त्यांची जाण्याची इच्छाही नव्हती. आता त्या केवळ ईश्वरभक्तीत लीन राहतात, असं जसोदाबेन यांचे भाऊ अशोक मोदींनी सांगितलं होतं. 

'त्यांनी बोलावलं तरच मी जाईन' 

जसोदाबेन त्यांच्या कुटुंबियांसोबत

जसोदाबेन कागदोपत्रीच नरेंद्र मोदींच्या पत्नी आहेत. आपल्या पतीच्या यशात सहभागी होण्याची संधी त्यांना कधीच मिळाली नाही. मोदीचं होणारं कौतुक त्या केवळ टीव्हीवरूनच पाहतात....\nमागील सामग्री खालीलप्रमाणे सारांशित केली जाऊ शकते:
लोकसभा निवडणुकीत प्रचंड बहुमत मिळाल्यानंतर नरेंद्र मोदी दुसऱ्यांदा पंतप्रधानपदाची शपथ घेतली. या शपथविधी सोहळ्याला मॉरिशस, किरगिस्तान आणि बिमस्टेक (अर्थात बांगलादेश, म्यानमार, श्रीलंका, थायलंड, नेपाळ आणि भूटान) या देशांचे प्रमुखही उपस्थित होते.